**Acrobații**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am fost odată doi nebuni cu toane...

ce au privit la munții din destin

ce-și trimiteau spre ceruri buzdugane

într-un șirag de piscuri spre divin.

Pe povârnișuri pline de capcane

perechi-perechi se cățărau încet.

Cu clipele iubirii în crampoane,

urcușul lor era ca un balet.

Noi am decis că timpul ni se scurge,

că nu dorim urcușul să-l urmăm

și, dacă vrem cu viața a concurge,

va trebui un pod să inventăm.

O punte să unească pe vecie

acele piscuri spre care cătăm

A zeilor ascunsa dărnicie

în vârfuri de legendă s-o aflăm.

Voința unui cuplu cum nu-i altul

am tors-o într-un fir nemaivăzut

Ai aruncat-o-n cer, spre tot înaltul,

să prindă acel pisc întrevăzut.

O punte am întins spre infinituri

strunită doar la capetele ei

Și am pornit urcușul fără lifturi,

făcându-ne din asta un temei.

Doi acrobați pe frânghia subțire

nicicând în toate nu s-a pomenit,

Iar zeii tremurau în amuțire

că cineva egal le-a devenit.

Tu îmi erai în viața echilibrul

și negrul unui gând l-ai însorit

Luminii însăși, noi i-am fost calibrul

ce-a corectat al undei colorit.

Dar a venit o clipă când, iubire,

ai renunțat să mai privești în sus

Și ai căzut în hău spre despărțire-

Acolo unde toate dor nespus.

Mă uit acum spre frânghia întinsă

ce plânge și vibrează de-al tău dor.

În față stă o candelă aprinsă

să-mi fie al destinului tendor.

Tu să ma ierți că merg tot înainte,

pe funie spre piscuri că pășesc

E un obol aducerii aminte

a tot ce-ai fost și încă mai iubesc.

Și voi ajunge sus, acolo unde

noi ne-am dorit să fim cum am decis.

Te-oi regăsi, iubire, oareunde,

în orice adiere și în vis.

Tu să mă ierți că îmi înfrunt destinul,

dar însăși tu chiar asta ai dori:

Să simt din nou iubirea și veninul

când vraja unui “doi” va dogori.